OZ Permoníci

Dizajnové tričká
2024-01-18 17:00 - 18:30 (Europe/Bratislava) | Envirodielnička, Jasovská 1, Bratislava, 851 07, Slovenská republika
Navrhni a vyrob si tričko podľa seba! Na workshope si na tričko nažehlíme dizajny podľa tvojho výberu. Pracovať budeme s kvalitnými nažehľovačkami talianskej výroby.
Vstupné na osobu je 6 €. V cene sú zahrnuté pomôcky potrebné k tvoreniu.
V ponuke k zakúpeniu máme aj kvalitné tričko od osvedčeného českého výrobcu (veľkosť a farbu si dohodneme pred workshopom).

Maximálna kapacita workshopu je 10 ľudí, pre prihlásenie a prípadné objednanie trička klikni sem.

Náušnice a prívesky - makramé
2024-01-23 17:30 - 19:00 | Envirodielnička, Jasovská 1, Bratislava, 851 07, Slovenská republika
Macramé alebo po slovensky drhanie je remeslo či dokonca umenie, ktoré spočíva v ručnom viazaní rôznorodých geometrických vzorov z prírodných látok bez využitia háčikov alebo ihiel pomocou uzlíkov.
Čaro tejto techniky si predstavíme v priestoroch našej dielničky. Svoje zhotovené výrobky si odnášate domov.
Cena za osobu je 3 €, v cene je zahrnutý materiál.
Aktivita je vhodná pre všetky vekové kategórie. Maximálna kapacita workshopu je 15 ľudí, pre prihlásenie klikni sem.

Valentínske Envirodielničky - Svietniky a vázičky
2024-01-25 17:00 - 18:30 | Envirodielnička, Jasovská 1, Bratislava, 851 07, Slovenská republika
Ozdobovanie svietnikov a vázičiek. K dispozícii sklenené fľaše, poháre, farby, fixy, drevené a papierové polotovary, prírodný materiál, stuhy, korálky, trblietky a pod.
Vstupné za osobu je 4 €.
Maximálna kapacita workshopu je 15 ľudí, pre prihlásenie klikni sem.

Mydielka
2024-01-30 17:30 - 19:00 | Envirodielnička, Jasovská 1, Bratislava, 851 07, Slovenská republika
Ručne vyrábané mydielka sa tešia obľube a neurazia ani ako darček pre milovanúj osobu. Príď si s nami vytvoriť vlastné mydielko. Tvoriť budeme z glycerínovej mydlovej hmoty, ktorá sa používa najčastejšie na domácu výrobu mydla. Finálna podoba mydielka bude na vašom rozhodnutí, k dispozícii budeme mať esenciálne oleje, škoricu, bylinky a farby neobsahujúce konzervanty a geneticky modifikované suroviny.
Vstupné: 3 € / osoba (v cene 1ks mydielka, každé ďalšie 1,50 € / ks)
Aktivita je vhodná pre všetky vekové kategórie. Maximálna kapacita workshopu je 15 ľudí, pre prihlásenie klikni sem.

Valentínske Envirodielničky - Výroba Valentínok
2024-02-01 17:00 - 18:30 | Envirodielnička, Jasovská 1, Bratislava, 851 07, Slovenská republika
Výroba a ozdobovanie skladacích papierových pohľadníc – Valentínok. K dispozícii farby, fixy, drevené a papierové polotovary, prírodný materiál, dekoračné lepiace pásky, stuhy, korálky, trblietky a pod.
Vstupné za osobu je 4 €.
Maximálna kapacita workshopu je 15 ľudí, pre prihlásenie klikni sem.

Pondelkové štebotačky #8 [Valentínske dielne]
2024-02-05 18:00 - 19:00 | Envirodielnička, Jasovská 1, Bratislava, 851 07, Slovenská republika
Príď si zaštebotať s permoníkmi a zaujímavými hosťami 🙂
Týmto eventíkom pokračujeme v tématických štebotačkách v priestoroch Envirodielničky, kde budeme preberať rôzne témy zo života geocachingu, prírody a jej ochrany a ďalších zaujímavosti.
Kto sme? Nadšenci geocachingu, ktorým záleží na prírode okolo nás. OZ Permoníci pôvodne vzniklo pre potreby Geocachingu, časom sme sa akosi prirodzene stali jedným z najaktívnejśích dobrovoľníckych organizácii v prírode. A to neraz aj vďaka kešerom. Okrem pomoci a ochrane prírody sme sa z lesov a lúk posunuli napr. aj k aktivitám na základnych a stredných školách, a to nielen v Bratislavskom kraji.
Dnešná téma:
VALENTÍNSKE TVORIVÉ DIELNE
Sviatok svätého Valentína si pripomíname každoročne 14. februára. V tento deň sa zvykneme obdarovávať pohľadnicami – valentínkami, drobnými sladkosťami či malými darčekmi.
Ponúkame teda aj tebe – príď vytvoriť niečo pre svoju lásku, pre blízkych, kamarátov či kolegov.
K dispozícii bude materiál na pohľadnice, ich ozdobenie, výroba náušníc a drevené srdiečkové polotovary na dozdobenie, vhodné na podarovanie.
Témou nás prevedú nadšenci z OZ Permoníci, radi privítame dospelákov a samozrejme deti.

Ako to prebieha? Stretneme sa v priestoroch Envirodielničky, vyberieme si miesto na sedenie, máme možnosť si vybrať aj občerstvenie, predstavíme si tému, vyberieme si s čím chceme pracovať a už len vyrábame a štebotáme.
Kedy: V pondelok, 5.2.2023 od 18:00 do 19:00 h. Možnosť predlženia štebotov podľa nálady.
Vstupné na štebotačky je dobrovoľné určené na zdieľané náklady na prenájom priestoru, samotné tvorenie je spoplatnené – sumy od 2 € v závislosti od tebou vybranej aktivity.

Kde: Tvorivá Envirodielnička, Jasovská ulica 1, Bratislava – Petržalka. Vstup z terasy (z boku je schodisko).
Prístup invalidným vozíkom alebo kočíkom – cca 100 m južne od dielničky je rampa.
MHD: 59, 92, 98, 99, 192. Zastávka Lúčanka / Ľubovnianska – z oboch rovnako ďaleko. Parkovanie v okolí možné ako bežne v Petržalke + možné parkovanie za rampou pri potravinách oproti.
Tešíme sa na teba 🙂

Náramky priateľstva
2024-02-06 17:30 - 19:00 | Envirodielnička, Jasovská 1, Bratislava, 851 07, Slovenská republika
Priateľstvo je dar, tak prečo neobdarovať na Valentína aj svojich kamarátov či kamarátky. Spoločne sa naučíme ako vyrobiť náramok priateľstva.
Stačiť nám bude pár bavlniek a trochu trpezlivosti. Pliesť náramky priateľstva nie je naozaj nič zložité.
Vstupné: 3 € / osoba – cena zahŕňa materiál na tvorbu. Výrobok si odnášate domov.

Aktivita je vhodná pre deti od cca 6 rokov. Horná hranica nie je obmedzená. Maximálna kapacita workshopu je 15 ľudí, pre prihlásenie klikni sem.

Drevené stavebnice
2024-02-07 17:00 - 19:00, 2024-02-21 17:00 - 19:00, 2024-03-20 17:00 - 19:00 | Envirodielnička, Jasovská 1, Bratislava, 851 07, Slovenská republika
Maľujeme, skladáme a lepíme drevené stavebnice. Vstupné na osobu je 2 €, plus stavebnica podľa vlastného výberu z aktuálne dostupných – postavičky, domčeky, kvety, krabičky… Cena stavebnice od 1 €, závisí od veľkosti a množstva použitého materiálu.

Možnosť dodatočného zakúpenia ďalších stavebníc podľa vlastného výberu – ceny od 6 €.

Relaxačný podvečer je vhodný pre všetky vekové kategórie. Maximálna kapacita workshopu je 15 ľudí, pre prihlásenie klikni sem.

Valentínske Envirodielničky - Sviečky zo včelieho vosku
2024-02-08 17:00 - 18:30 | Envirodielnička, Jasovská 1, Bratislava, 851 07, Slovenská republika
Výroba a dekorovanie sviečok zo včelieho vosku. Svoje zhotovené výrobky si účastníci odnášajú domov.
Relaxačný podvečer je vhodný pre všetky vekové kategórie.

Cena za osobu je 7 €, v cene je zahrnutý potrebný materiál. Maximálna kapacita workshopu je 15 ľudí, pre prihlásenie klikni sem.

Pondelkové štebotačky #9 [Ako zastaviť klimatickú krízu]
2024-02-12 18:00 - 19:00 | Envirodielnička, Jasovská 1, Bratislava, 851 07, Slovenská republika
Príď si zaštebotať s Permoníkmi a zaujímavými hosťami 🙂
Týmto eventíkom pokračujeme v tématických štebotačkách v priestoroch Envirodielničky, kde budeme preberať rôzne témy zo života geocachingu, prírody a jej ochrany a ďalších zaujímavosti.
Kto sme? Nadšenci geocachingu, ktorým záleží na prírode okolo nás. OZ Permoníci pôvodne vzniklo pre potreby Geocachingu, časom sme sa akosi prirodzene stali jedným z najaktívnejśích dobrovoľníckych organizácii v prírode. A to neraz aj vďaka kešerom. Okrem pomoci a ochrane prírody sme sa z lesov a lúk posunuli napr. aj k aktivitám na základnych a stredných školách, a to nielen v Bratislavskom kraji.

Dnešná téma:
AKO ZASTAVIŤ KLIMATICKÚ KRÍZU
Je možné o zmene podnebia hovoriť tak, že nás to nevydesí? Skúsme sa zamerať na riešenia. Čo viac pomôže – zdaniť uhlík alebo podpora obnoviteľných zdrojov. A aké to bude mať bočné následky?
Na našom seminári budeme diskutovať o všetkých týchto možnostiach. Svoje tipy si overíme na vedeckom simulátore, ktorý nám ukáže, čo prinesie každý návrh pre planétu aj pre ľudí. Podarí sa nám ešte dostať nárast teploty do konca storočia pod 1,5°C? A čo všetko pre to musíme urobiť?
Ak budeme mať chuť, môžeme si namiesto seminára zahrať hru na klimatický samit, kde budeme hravým spôsobom hľadať tieto riešenia. Ale nebude to ľahké – napríklad budeme musieť presvedčiť fosílne firmy, aby sa pridali na stranu záchrany planéty. Obidve možnosti – seminár aj hra – sú interaktívne, zaujímavé a prinášajú možnosť ovplyvniť naše postoje v prospech záchrany Zeme.
Seminár vedie Marian Šumšala – ekológ a facilitátor (a všeličo možné ďalšie), ktorého môžete poznať z našich dobrovoľníckych akcií v okolí Bratislavy.

Ako to prebieha? Stretneme sa v priestoroch Envirodielničky, vyberieme si miesto na sedenie, máme možnosť si vybrať aj občerstvenie, predstavíme si hosťa, tému, zatiahneme závesy, spustíme projektor a štebotáme.
Kedy: V pondelok, 12.2.2024 od 18:00 do 19:00 h. Možnosť predlženia štebotov podľa nálady.
Vstupné na štebotačkovú prednášku je 1 € / osoba staršia ako 10 rokov. Vstupné je určené na zdieľané náklady na prenájom priestoru.

Kde: Tvorivá Envirodielnička, Jasovská ulica 1, Bratislava – Petržalka. Vstup z terasy (z boku je schodisko).
Prístup invalidným vozíkom alebo kočíkom – cca 100 m južne od dielničky je rampa.
MHD: 59, 92, 98, 99, 192. Zastávka Lúčanka / Ľubovnianska – z oboch rovnako ďaleko. Parkovanie v okolí možné ako bežne v Petržalke + možné parkovanie za rampou pri potravinách oproti.
Tešíme sa na teba 🙂

Valentínske tvorenie - "Valentínky"
2024-02-13 17:30 - 19:00 | Envirodielnička, Jasovská 1, Bratislava, 851 07, Slovenská republika
Všetci romantici milujú sviatok sv. Valentína a robia radosť druhým tým, že ich obdarujú tzv, valentínkou. Obchodné reťazce nám ponúkajú množstvo pohľadníc, plyšových srdiečok či plyšákov. Čo je však krajšie ako vlastnoručne a zo srdca pripravený pozdrav?
Pozývame na spoločné tvorenie valentínskych pozdravov.

Vstupné: 3 € / osoba
Aktivita je vhodná pre všetky vekové kategórie. Maximálna kapacita workshopu je 15 ľudí, pre prihlásenie klikni sem.

Vtáčie kŕmidlá
2024-02-15 17:00 - 18:30 | Envirodielnička, Jasovská 1, Bratislava, 851 07, Slovenská republika
Spoločne si pripravíme jednoduché eko-kŕmidlá pre vtáčiky, ktoré si môžete umiestniť doma na balkón či zavesiť na strom alebo krík.
Použijeme bežne dostupné materiály a postupy, ktoré zvládnu aj menšie deti.

Vstupné: 4 € / osoba.

Maximálna kapacita workshopu je 15 ľudí, pre prihlásenie klikni sem.

Reliéfne obrazy
2024-02-20 17:30 - 19:00 | Envirodielnička, Jasovská 1, Bratislava, 851 07, Slovenská republika
Poďme sa spolu zahrať na umelcov. Pri troche šikovnosti nám vzniknú zaujímavé reliéfne obrazy.
Na tvorbu využijeme sadru, akrylové farby a napríklad staré gombíky, halúzky a iné drobnosti.

Vstupné: 5 € / osoba – zahŕňa materiál na tvorbu.

Aktivita je vhodná pre všetky vekové kategórie. Maximálna kapacita workshopu je 15 ľudí, pre prihlásenie klikni sem.

Seed balls
2024-02-22 17:00 - 18:30 | Envirodielnička, Jasovská 1, Bratislava, 851 07, Slovenská republika
Seed balls je anglický výraz pre semiačkové guľky. Malé hlinené guľôčky, v ktorých sú semienka kvetov či iných rastlín je jednoduchý spôsob, ako skrášliť prostredie okolo teba. Guľôčku jednoducho nechaj na zemi v tráve, a o zvyšok sa postará dážď. Guľôčka sa rozpustí, semiačka sa dostanú do pôdy a vyrastú z nich rastlinky.
Guľôčku môžeš vložiť aj do kvetináča či hrantíku, či zabaliť do papierového vrecúška ako nevšedný darček.
Aktivita je vhodná aj pre menšie deti.
Vstupné: 4 € / osoba, pre prihlásenie klikni sem.

ÚEV Dolné lazy 1
2024-02-24 10:00 - 15:00 | Dolné Lazy, Závada, Závada, 95501, Slovenská republika
Áno, opať po dlhšej dobe nejaká fyzická aktivita. Tentokrát pozývame do lokality európskeho významu v pôsobnosti Správy CHKO Ponitrie s názvom Dolné Lazy.
V tomto roku bola v spolupráci s miestnou pastierkou podporená na lokalite realizácia pastvy približne 30 kusového zmiešaného stáda oviec a kôz.
Lokalita je významná ako dôležité stanovište druhov z čeľade Orchidaceae a zároveň výskytom biotopov európskeho významu. Príprava na pastvu bola vykonaná na jar 2023, kedy boli odstránené kry a náletové dreviny a osadené ohradníky. Na lokalite sa realizuje celoročná voľná pastva.
Čo budeme robiť?
Budeme tu pomáhať obnovovať vzácny pasienok s orchideami, ktorý roky zarastal. Našou prácou bude zbierať vypílene krovie a umiestňovať na kopy. Ak počasie dovolí (nebude vietor) kopy sa budú aj páliť. Doplnkovou aktivitou je zber odpadu, ktorý bude objavený popri práci, aby sa kozy nezraňovali na skle, ktoré tam je schované.
Práca sa nájde pre všetky vekové kategórie, nežné i drevorubačské vzrasty.
Samozrejme si povieme niečo aj o významnosti daného miesta a prečo našu pomoc potrebuje.
Svojou prítomnosťou nás možno poctia aj živé kosačky.
Potrebuješ:
– pevnú obuv
– pitnú vodu
Zabezpečíme:
– pracovné rukavice a náradie
– občerstvenie – sľúbený je guláš

Kedy a kde?
V sobotu, 24. februára 2024 od 10:00 do 15:00 h., chránený areál Dolné Lazy nad obcou Závada

ÚEV Dolné lazy 2
2024-02-25 09:00 - 11:30 | Dolné Lazy, Závada, Závada, 95501, Slovenská republika
Áno, opať po dlhšej dobe nejaká fyzická aktivita. Tentokrát pozývame do lokality európskeho významu v pôsobnosti Správy CHKO Ponitrie s názvom Dolné Lazy.
V tomto roku bola v spolupráci s miestnou pastierkou podporená na lokalite realizácia pastvy približne 30 kusového zmiešaného stáda oviec a kôz.
Lokalita je významná ako dôležité stanovište druhov z čeľade Orchidaceae a zároveň výskytom biotopov európskeho významu. Príprava na pastvu bola vykonaná na jar 2023, kedy boli odstránené kry a náletové dreviny a osadené ohradníky. Na lokalite sa realizuje celoročná voľná pastva.
Čo budeme robiť?
Budeme tu pomáhať obnovovať vzácny pasienok s orchideami, ktorý roky zarastal. Našou prácou bude zbierať vypílene krovie a umiestňovať na kopy. Ak počasie dovolí (nebude vietor) kopy sa budú aj páliť. Doplnkovou aktivitou je zber odpadu, ktorý bude objavený popri práci, aby sa kozy nezraňovali na skle, ktoré tam je schované.
Práca sa nájde pre všetky vekové kategórie, nežné i drevorubačské vzrasty.
Samozrejme si povieme niečo aj o významnosti daného miesta a prečo našu pomoc potrebuje.
Svojou prítomnosťou nás možno poctia aj živé kosačky.
Potrebuješ:
– pevnú obuv
– pitnú vodu
Zabezpečíme:
– pracovné rukavice a náradie
– občerstvenie – sľúbený je guláš

Kedy a kde?
V nedeľu, 25. februára 2024 od 9:00 do 11:30 h., chránený areál Dolné Lazy nad obcou Závada

Pondelkové štebotačky #10 [Ako vzniká predpoveď počasia]
2024-02-26 18:00 - 19:00 | Envirodielnička, Jasovská 1, Bratislava, 851 07, Slovenská republika
Príď si zaštebotať s Permoníkmi a zaujímavými hosťami 🙂
Týmto eventíkom pokračujeme v tématických štebotačkách v priestoroch Envirodielničky, kde budeme preberať rôzne témy zo života geocachingu, prírody a jej ochrany a ďalších zaujímavosti.
Kto sme? Nadšenci geocachingu, ktorým záleží na prírode okolo nás. OZ Permoníci pôvodne vzniklo pre potreby geocachingu, časom sme sa akosi prirodzene stali jedným z najaktívnejśích dobrovoľníckych organizácii v prírode. A to neraz aj vďaka kešerom. Okrem pomoci a ochrane prírody sme sa z lesov a lúk posunuli napr. aj k aktivitám na základnych a stredných školách, a to nielen v Bratislavskom kraji.

Dnešná téma:

AKO VZNIKÁ PREDPOVEĎ POČASIA
Keď debata viazne, rozprávanie o počasí vytiahneme ako jednu z možných záchranných alternatív. Dnes sa ale počasiu povenujeme detailnejšie, náš kamarát Kamil Poturnaj nám priblíži zaujímavosti o predpovedi počasia.
Spolu sa pozrieme:
1) Ako vzniká predpoveď počasia – kto, kde, ako ju vyrába, ako sa „predspracuje meteorológom“ a ako sa dostane k verejnosti.
2) Odkiaľ získať a ako rozumieť predpovedi počasia – čítanie máp a textových predpovedí, čítanie radarov. Pochopenie pojmov ako „pravdepodobnosť zrážok“, „rýchlosť vetra“, „rozsah teplôt“, „miestami“ alebo „občasne“.
3) Ako získané informácie použiť pri turistike či geocachingu – plánovanie aktivit a bezpečnosť, komfort pri pobyte vonku + odstrašujúce príklady.

Ako to prebieha? Stretneme sa v priestoroch Envirodielničky, vyberieme si miesto na sedenie, máme možnosť si vybrať aj občerstvenie, predstavíme si hosťa, tému, zatiahneme závesy, spustíme projektor a štebotáme.
Kedy: V pondelok, 26.2.2024 od 18:00 do 19:00 h. Možnosť predlženia štebotov podľa nálady.
Vstupné na štebotačkovú prednášku je 1 € / osoba staršia ako 10 rokov. Vstupné je určené na zdieľané náklady na prenájom priestoru.

Kde: Tvorivá Envirodielnička, Jasovská ulica 1, Bratislava – Petržalka. Vstup z terasy (z boku je schodisko).
Prístup invalidným vozíkom alebo kočíkom – cca 100 m južne od dielničky je rampa.
MHD: 59, 92, 98, 99, 192. Zastávka Lúčanka / Ľubovnianska – z oboch rovnako ďaleko. Parkovanie v okolí možné ako bežne v Petržalke + možné parkovanie za rampou pri potravinách oproti.
Tešíme sa na teba 🙂

Vytvor si vlastnú šperkovničku
2024-02-27 17:30 - 19:00 | Envirodielnička, Jasovská 1, Bratislava, 851 07, Slovenská republika
Ženy ale aj malé princezničky milujú šperky. Tie však treba niekde uložiť, kým čakajú na svoj čas.
Skúsme spoločne vytvoriť šperkovničky z roliek toaletného papiera. Hovoríte si, že to je divné?
Výsledok je však úžasný, nechajte sa prekvapiť.

Vstupné: 5 € / osoba – zahŕňa materiál na tvorbu.

Aktivita je vhodná pre všetky vekové kategórie. Maximálna kapacita workshopu je 15 ľudí, pre prihlásenie klikni sem.

Prikrmujeme v Dúbravke
2024-02-29 15:45 - 17:00 | Detské ihrisko Nejedlého, Bratislava – Dúbravka, Detské ihrisko Nejedlého, Bratislava, 841 02, Slovenská republika
Prikrmovanie vtáčikov patrí medzi obľúbené zimné aktivity. K nemu sa viaže aj rozmiestňovanie vtáčích búdok a kŕmidiel a následná starostlivosť o ne.
O týchto témach sme sa už niekoľkokrát rozprávali, dnes ich znovu prenesieme do praxe.
V tento výnimočný, raz za 4 roky sa opakujúci deň, pozývam aj teba – príď a podeľ sa – s ostatnými o zážitky a fotky z tvojho prikrmovania, s vtáčikmi o krmivo.
Stretneme sa na ihrisku na Nejedlého ulici v Dúbravke, vo štvrtok 29. februára 2024 od 15:45 h. a ostaneme niečo ľahko cez hodinku.
Pre záujemcov prinesiem materiál na rýchlu a nenáročnú výrobu jednoduchého eko-kŕmidla, k dispozícii bude aj sypká krmná semiačková zmes ktorú môžeme doplniť do už existujúcich kŕmidiel v tejto lokalite, a nájdu sa aj hotové vtáčie búdky a kŕmidlá a pár skladačiek. Tie môžeš umiestniť pri tvojom dome, v práci či na inom dostupnom mieste, kde sa o ne vieš postarať a dopĺňať operencom krmivo.
Prispieť k stretnutiu vieš aj ty sám – krmivom, kúpeným alebo vlastnoručne vytvoreným. Vhodné sú semiačka slnečnice, rôzne orechy, sušené ovocie, jabĺčka, ovsené vločky, proso, ľan a podobne. Semiačka vieš upraviť do podoby lojových gúľ a tie zavesiť na konár stromu.

Pondelkové štebotačky #11 [Žaby, žabky, žabičky]
2024-03-11 18:00 - 19:00 | Envirodielnička, Jasovská 1, Bratislava, 851 07, Slovenská republika
Príď si zaštebotať s Permoníkmi a zaujímavými hosťami 🙂
Týmto eventíkom pokračujeme v tématických štebotačkách v priestoroch Envirodielničky, kde budeme preberať rôzne témy zo života geocachingu, prírody a jej ochrany a ďalších zaujímavosti.
Kto sme? Nadšenci geocachingu, ktorým záleží na prírode okolo nás. OZ Permoníci pôvodne vzniklo pre potreby geocachingu, časom sme sa akosi prirodzene stali jedným z najaktívnejśích dobrovoľníckych organizácii v prírode. A to neraz aj vďaka kešerom. Okrem pomoci a ochrane prírody sme sa z lesov a lúk posunuli napr. aj k aktivitám na základnych a stredných školách, a to nielen v Bratislavskom kraji.

Dnešná téma:

ŽABY, ŽABKY, ŽABIČKY
Marec je spojený aj s jarnou migráciou žiab. Tieto obojživelníky môžeme stretnúť pri ich púti z lesov k jazerám či vodným tokom, kde nakladú vajíčka, a následne sa vrátia naspäť. Pri migrácii im pravidelne pomáhame, stavaním zábran a prenosom cez nebezpečné miesta.
Nielen o tomto nám príde porozprávať Mgr. Blanka Lehotská, PhD. z Prírodovedeckej fakulty UK.

Ako to prebieha? Stretneme sa v priestoroch Envirodielničky, vyberieme si miesto na sedenie, máme možnosť si vybrať aj občerstvenie, predstavíme si hosťa, tému, zatiahneme závesy, spustíme projektor a štebotáme.
Kedy: V pondelok, 11.3.2024 od 18:00 do 19:00 h. Možnosť predlženia štebotov podľa nálady.
Vstupné na štebotačkovú prednášku je 1 € / osoba staršia ako 10 rokov. Vstupné je určené na zdieľané náklady na prenájom priestoru.

Kde: Tvorivá Envirodielnička, Jasovská ulica 1, Bratislava – Petržalka. Vstup z terasy (z boku je schodisko).
Prístup invalidným vozíkom alebo kočíkom – cca 100 m južne od dielničky je rampa.
MHD: 59, 92, 98, 99, 192. Zastávka Lúčanka / Ľubovnianska – z oboch rovnako ďaleko. Parkovanie v okolí možné ako bežne v Petržalke + možné parkovanie za rampou pri potravinách oproti.
Tešíme sa na teba 🙂

Decoupage - kvetináč
2024-03-12 17:30 - 19:00 | Envirodielnička, Jasovská 1, Bratislava, 851 07, Slovenská republika
Jar sa nám blíži a my si ju prinesieme aj do našich obývačiek. Opäť využijeme servítkovú techniku. Tento deň si ozdobíme hlinené kvetináče, do ktorých si môžete zasadiť kvietky. Okrem kvietku bude ozdobou príbytku aj kvetináč.
Aktivita vhodná pre všetky vekové kategórie.
Svoje zhotovené výrobky si odnášate domov.
Vstupné: 4 € / osoba – zahŕňa materiál na tvorbu.

Aktivita je vhodná pre všetky vekové kategórie. Maximálna kapacita workshopu je 15 ľudí, pre prihlásenie klikni sem.

Veľkonočné Envirodielničky - Pohľadnice a drevené ozdoby
2024-03-14 17:00 - 18:30 | Envirodielnička, Jasovská 1, Bratislava, 851 07, Slovenská republika
Výroba a ozdobovanie skladacích papierových pohľadníc k príležitosti Veľkej noci, a dekorovanie drevených ozdôb. K dispozícii farby, fixy, drevené a papierové polotovary, prírodný materiál, dekoračné lepiace pásky, stuhy, korálky, trblietky a pod.

Vstupné: 5 € / osoba.

Maximálna kapacita workshopu je 15 ľudí, pre prihlásenie klikni sem.

Housing Biskupické rameno
2024-03-17 09:30 - 11:15 | Micherova zátoka, Micherova zátoka, Bratislava, 82107, Slovenská republika
Pozývame na pomoc s vyvešaním vtáčích búdok.
Stretneme sa v nedeľu 17.3.2024, na parkovisku pri bufete Fllinstones budeme od cca 9:30 h. Okolo 9:35 h. vyrazíme z parkoviska, už tu uvítame pomoc s prenosom všetkých potrebných vecí a presunieme sa do lesíka neďaleko. Pohybovať sa budeme v okolí súradníc N 48° 06.284 E 017° 09.057 (stačí dať do Google mapy).
Pozvanie dnes prijala Karolína Sobeková z Bratislavského regionálneho ochranárskeho združenia. Kaja je ornitologička, ktorá nám priblíži starostlivosť o vtáctvo a vtáčie búdky, a spoločne s ňou vyberieme vhodné miesta a osadíme vtáčikom nové domovy.
K dispozícii budú vtáčie búdky, rukavice, ručné náradie a materiál na ich upevnenie. Ak chceš pomôcť aktívne, vhodné budú vlastné pracovné rukavice, kladivo a rebrík. Búdky po osadení zameriame, nech máme prehľad.

Veľkonočné dekorácie - košíky
2024-03-19 17:30 - 19:00 | Envirodielnička, Jasovská 1, Bratislava, 851 07, Slovenská republika
Veľká noc je za dverami, poďme si spolu niečo tematické vytvoriť. Košíček, ktorý počas workshopu vytvoríte, môže poslúžiť ako dekorácia alebo aj na výslužky pre najmenších šibačov.
Aktivita je nenáročná a zvládne ju každý.
Svoj zhotovený výrobok si odnášate domov.
Vstupné: 4 € / osoba – zahŕňa materiál na tvorbu.

Aktivita je vhodná pre všetky vekové kategórie. Maximálna kapacita workshopu je 15 ľudí, pre prihlásenie klikni sem.

Veľkonočné tvorivé dielne
2024-03-21 17:30 - 19:00 | Envirodielnička, Jasovská 1, Bratislava, 851 07, Slovenská republika
Prinášame pozvanie na ďalšie tvorivé dielne, tentokrát na tému blížiacich sa sviatkov jari.

V našich priestoroch radi privítame aj teba, tvoje deti, kamarátov či kolegov – príď s nami vyrábať. Veď Veľká noc je tu už o týždeň.
Ponúkneme nenáročnú výrobu veľkonočných dekorácií na stôl, do vázy alebo kvetináča – drevené vajíčka a kvietky na zavesenie či zapichnutie, vlnené kuriatka a zajačiky a dekoračný košíček na veľkonočné vajíčka. To čo si vyrobíš, si samozrejme odnesieš so sebou.
Prihlasovanie na tento workshop nie je nutné.
Tvorenie bude spoplatnené sumou od 3 €, podľa vybranej aktivity.

Brehule do brehov 4
2024-03-23 08:00 - 17:00 | Brehy Dunaja – Petržalská časť, Ovsištská riviéra, Bratislava, 85101, Slovenská republika
Prečo? V roku 2021 boli na mieste historicky známom ako hniezdisko kolónií brehule hnedej obnovené kolmé dunajské brehy. Bohužiaľ úsek je silne ovplyvnený zavzdutím Hrušovskej zdrže a tak po niekoľkonásobnom kolísaní hladiny počas vyšších prietokov v Dunaji brehy jemne erodovali, ale voda v týchto miestach už nemá silu na to, aby materiál aj odniesla ako tomu bolo pred prehradením Dunaja v Čunove. Nevzdávame to a aj naďalej budeme radi, ak Bratislavčania budú mať možnosť si pozrieť nádherné švitorivé hniezdiace brehulky.
Na svoje si nepochybne prídu aj deti.
V tejto lokalite sme sa stretli už pred dvoma rokmi v marci. Po úprave a vyčistení brehov tu zahniezdilo približne 100 párov brehúl, miesto na nové príbytky im teda pripravíme aj tento rok. Na úvod a v prestávkach sa dozvieme zaujímavosti o živote a hniezdení brehúl od Kaji Sobekovej a Peťa Lipovského z Bratislavského regionálneho ochranárskeho združenia. Ak máš svoje vlastné otázky, neboj sa otvoriť aj iné témy.
Čo budeme robiť: V období pred hniezdením je potrebné zosunutý materiál odstrániť (prebytočný materiál budeme rozprestierať hore nad breh), odstraniť je potrebné aj prípadné náletové rastliny v niektorých miestach. A keď už tam budeme, tak skúsime opäť vyzbierať odpadky, nech táto časť Bratislavy vyzerá lepšie a zelenšie.
Zabezpečíme: Potrebné náradie a vrecia na odpad.
Vhodná je pevná obuv, prípadne pre odvážnejších aj gumáky.
Parkovanie: Pri koničkároch (Pony team) pri hrádzi.
Kedy: V sobotu, 23. marca 2024 od 10:00 do 12:00 h. Pokračovať budeme aj v nedeľu, 24.3.2024 od 15:30 h.

Ďakujeme za pomoc!

Brehule do brehov 5
2024-03-24 15:30 - 17:30 | Brehy Dunaja – Petržalská časť, Ovsištská riviéra, Bratislava, 85101, Slovenská republika
Prečo? V roku 2021 boli na mieste historicky známom ako hniezdisko kolónií brehule hnedej obnovené kolmé dunajské brehy. Bohužiaľ úsek je silne ovplyvnený zavzdutím Hrušovskej zdrže a tak po niekoľkonásobnom kolísaní hladiny počas vyšších prietokov v Dunaji brehy jemne erodovali, ale voda v týchto miestach už nemá silu na to, aby materiál aj odniesla ako tomu bolo pred prehradením Dunaja v Čunove. Nevzdávame to a aj naďalej budeme radi, ak Bratislavčania budú mať možnosť si pozrieť nádherné švitorivé hniezdiace brehulky.
Na svoje si nepochybne prídu aj deti.
V tejto lokalite sme sa stretli už pred dvoma rokmi v marci. Po úprave a vyčistení brehov tu zahniezdilo približne 100 párov brehúl, miesto na nové príbytky im teda pripravíme aj tento rok. Na úvod a v prestávkach sa dozvieme zaujímavosti o živote a hniezdení brehúl od Kaji Sobekovej a Peťa Lipovského z Bratislavského regionálneho ochranárskeho združenia. Ak máš svoje vlastné otázky, neboj sa otvoriť aj iné témy.
Čo budeme robiť: V období pred hniezdením je potrebné zosunutý materiál odstrániť (prebytočný materiál budeme rozprestierať hore nad breh), odstraniť je potrebné aj prípadné náletové rastliny v niektorých miestach. A keď už tam budeme, tak skúsime opäť vyzbierať odpadky, nech táto časť Bratislavy vyzerá lepšie a zelenšie.
Zabezpečíme: Potrebné náradie a vrecia na odpad.
Vhodná je pevná obuv, prípadne pre odvážnejších aj gumáky.
Parkovanie: Pri koničkároch (Pony team) pri hrádzi.
Kedy: V nedeľu, 24. marca 2024 od 15:30 do 17:30 h., pokračovať budeme tam, kde sme v sobotu skončili.
Poteší každá pomoc, hoci len na hodinku.
Ďakujeme za pomoc!

Pondelkové štebotačky #12 [Chemické pokusy]
2024-03-25 18:00 - 19:00 | Envirodielnička, Jasovská 1, Bratislava, 851 07, Slovenská republika
Príď si zaštebotať s Permoníkmi a zaujímavými hosťami 🙂
Týmto eventíkom pokračujeme v tématických štebotačkách v priestoroch Envirodielničky, kde budeme preberať rôzne témy zo života geocachingu, prírody a jej ochrany a ďalších zaujímavosti.
Kto sme? Nadšenci geocachingu, ktorým záleží na prírode okolo nás. OZ Permoníci pôvodne vzniklo pre potreby geocachingu, časom sme sa akosi prirodzene stali jedným z najaktívnejśích dobrovoľníckych organizácii v prírode. A to neraz aj vďaka kešerom. Okrem pomoci a ochrane prírody sme sa z lesov a lúk posunuli napr. aj k aktivitám na základnych a stredných školách, a to nielen v Bratislavskom kraji.

Dnešná téma:

CHEMICKÉ POKUSY
Zábavná chémia alebo chémia pre tých, čo ju na strednej škole neznášali.
Chémia je všade okolo nás, aj keď to tak možno nevnímame. Zo stoličiek sa budeme dvíhať s citoslovcami údivu a vyočenými očami pri chemickým pokusoch vďaka našim kamarátkam Mati a Peti.

Ako to prebieha? Stretneme sa v priestoroch Envirodielničky, vyberieme si miesto na sedenie, máme možnosť si vybrať aj občerstvenie, predstavíme si hosťa, tému, zatiahneme závesy, spustíme projektor a štebotáme.
Kedy: V pondelok, 25.3.2024 od 18:00 do 19:00 h. Možnosť predlženia štebotov podľa nálady.
Vstupné na štebotačkovú prednášku je 1 € / osoba staršia ako 7 rokov. Vstupné je určené na zdieľané náklady na prenájom priestoru.

Kde: Tvorivá Envirodielnička, Jasovská ulica 1, Bratislava – Petržalka. Vstup z terasy (z boku je schodisko).
Prístup invalidným vozíkom alebo kočíkom – cca 100 m južne od dielničky je rampa.
MHD: 59, 92, 98, 99, 192. Zastávka Lúčanka / Ľubovnianska – aktuálne je to k nám zo zastávky Lúčanka o niečo bližšie. Parkovanie v okolí možné ako bežne v Petržalke + možné parkovanie za rampou pri potravinách oproti.
Tešíme sa na teba 🙂
